Sulatto (nuorisotapahtuma Raahessa)

Sulatto on Raahessa järjestettävä päihteettömyyteen kannustava, nuoria osallistava ja pääsymaksuton nuorten musiikkitapahtuma, jota on järjestetty vuodesta 2003 lähtien. Tapahtuma on yleensä yksipäiväinen ja järjestetään elokuun alussa tai heinäkuun lopussa.

Tapahtuma on kaksiosainen ja päivällä järjestetään perheille suunnattu Huvilahti - lasten tapahtuma. Illemmalla varsinaisen Sulaton aloittavat paikalliset yhtyeet, joiden jälkeen ilta jatkuu valtakunnallisesti tunnetuilla pääesiintyjillä. Tapahtuma on Raahen nuorisovaltuuston projekti. Sulaton kävijämäärät liikkuvat 1 500-2 500 kävijän paikkeilla.

Organisaatio
Sulatto-tapahtumaa organisoi Raahen nuorisovaltuuston joka vuosi nimeämä noin 25-henkinen Sulatto-staabi. Staabin johdossa toimivat päätoimitsija, apulaispäätoimitsija sekä pääsihteeri.

Sulaton ympärillä toimii joka vuosi yhteensä noin 50-100 nuorta, jotka jakaantuvat yhteensä noin 10 tiimiin ja niiden alaisiin työryhmiin.

Sulatto on nimenomaan nuorten järjestämä tapahtuma. Järjestävän Sulatto-staabin jäsenten ikä on pääosin viime vuosina ollut neljästätoista kahteenkymmeneen ikävuoteen.

Päätoimitsijat 2003-
pienoiskuva|Jukka Poika keikalla Sulatto 2011 -tapahtumassa.
pienoiskuva|Elokuu keikalla Sulatto 2012 -tapahtumassa.
2003: Antti Jokela (synt. -86)
2004: Antti Jokela, Jarno Moisala (-79)
2005: Katja Sorjamaa (-85)
2006: Jenni Similä (-86)
2007: Katja Viinikangas (-88)
2008: Sonja Strömsholm (-87)
2009: Eeva Ojala (-88)
2010: Katja Viinikangas (-88)
2011: Jussi Ojala (-93)
2012: Jesper Uunila (-94)
2013: Viivi Ohvo (-95)
2014: Eetu Viinikka (-96)
2015: Ella Kallela (-98)
2016: Mikko Kanervo (-97)
2017: Ida Tiittanen (-98)
2018: Antti Mattila (-00)
2019: Asko Salmela (-01)

Pääesiintyjät 2003-
Sulatto´03: Mariska
Sulatto´04: Killer
Sulatto´05: PMMP & The Jiva Orchestra
Sulatto´06: Jonna
Sulatto´07: Technicolour
Sulatto´08: Ari Koivunen
Sulatto´09: Lord Est
Sulatto´10: The Giant Leap, Kilpi ja Uniikki
Sulatto´11: Jukka Poika, Raappana & Sound Explosion Band ja Aste
Sulatto´12: Elokuu, Asa, The Blanko ja Profane Omen
Sulatto´13: Kuningasidea, Brädi, Stepa & Are ja Kemmuru
Sulatto´14: Redrama, Laineen Kasperi & Palava Kaupunki ja Doom Unit
Sulatto´15: Kasmir
Sulatto´16: Mäkki
Sulatto´17: Ilari, TCT ja Salaliitto
Sulatto´18: Normaali kesätapahtuma peruttiin ulkoilmakonsertin estävien sääolosuhteiden johdosta.
Sulatto´18 goes pikkujoulut: Gettomasa. Kesätapahtuman peruuntumisen johdosta 8.12.2018 järjestetty korvaava tapahtuma Raahen liikuntahallilla.

Aiheesta muualla
http://www.sulatto.net

Luokka:Musiikkitapahtumat Suomessa
Luokka:Raahen kulttuuri